Θεματική Ενότητα: **Περιβαλλοντική Συνείδηση**

Ονομασία Project: ***Αυτίχειρες***

Ο Vygotsky υπερθεμάτισε στην συμβολή της κοινότητας για την γνωστική ανάπτυξη του ατόμου. Μίλησε για την ζώνη επικείμενης ανάπτυξης του ατόμου και την συμβολή ενός υποστηρικτή ή ενός εργαλείου για την πρόσβαση σε αυτήν. Ως κυριότερο εργαλείο θεώρησε την γλώσσα.

Μέσα από την κατασκευή μας θέλουμε να εμπλουτίσουμε την γλώσσα μας, την νοηματική γλώσσα των κωφών ώστε να προσεγγίσουμε έννοιες που αυτήν την στιγμή βρίσκονται μακριά μας.

Πιο αναλυτικά, είμαστε μια ομάδα του Ειδικού Γυμνασίου Κωφών και Βαρήκοων Πανοράματος και μέσα από την συμμετοχή μας θέλουμε να κατασκευάσουμε δύο ρομποτικούς βραχίονες με 5 δάχτυλα που θα προσομοιώσουν τα ανθρώπινα χέρια. Η κατασκευή θα νοηματίζει δοσμένες λέξεις. Μέσω αυτής της κατασκευής και σε συνεργασία με γλωσσολόγο θα εμπλουτίσουμε την Ελληνική νοηματική γλώσσα δημιουργώντας νοήματα για έννοιες που αυτήν την στιγμή δεν υπάρχουν ενώ θα προγραμματίσουμε το χέρι ώστε να δημιουργεί το αντίστοιχο νόημα.

Πέραν του αντίστοιχου τεχνολογικού αλφαβητισμού που αναμένουμε να κερδίσουμε μέσα από αυτήν την κατασκευή ανοικτού υλικού και λογισμικού αναμένουμε μέσω της διάχυσης να συμβάλουμε σημαντικά στον γραμματισμό της κοινότητας μας της Κοινότητας Κωφών μέσω της επιρροής που θα ασκήσουμε. Η διάχυση της κατασκευής μας θα γίνει στο Φεστιβάλ Κωφών 2020 ενώ αναμένουμε να κάνουμε και αντίστοιχη εισήγηση στο συνέδριο.

4 Funduino UNO Rev3 (Arduino Uno Compatible) 50€

4 ESP8266 WiFi Module 20€

10 Servo Micro 2.8kg.cm Metal Gears 50€

Βίδες, διακόπτες, καλώδια, ζεστή κόλλα,

καλώδιο εκτύπωσης, γιαλόχαρτα 30€

**Σύνολο 150 €**